**PROIECTUL EUROSCOLA**

**,,SOLIDARI PENTRU EDUCAȚIE. FII ȘCOLAR, NU FI HOINAR!”**

**Prof. Ana DEMETER**

Biroul de Informare al Parlamentului European în România a calificat la ediția a VIII -a a Concursului Național Euroscola pentru evenimentul din Parlamentul European de la Strasbourg din 5 februarie 2016 și echipa de la Liceul Tehnologic ASTRA, Pitești, formată din 24 de elevi și coordonată de prof. Ana Maria DEMETER și Alina MATEI. Desfășurat sub motto-ul Anului European pentru dezvoltare *Lumea noastră. Demnitatea noastră. Viitorul nostru*, concursul a lansat ca temă de proiect ,,Solidaritatea cu cei de lângă noi”.

Născut din ambiție și din dorința de a răsturna munții de prejudecăți, proiectul de voluntariat al echipei de la ASTRA, ,,SOLIDARI PENTRU EDUCAȚIE. FII ȘCOLAR, NU FI HOINAR!”, s-a adresat unei comunități defavorizate care se confruntă cu sărăcia, cu ignoranța, cu tentația abandonului școlar, comunitate formată din elevi ai căror părinți sunt plecați în străinătate sau care sunt afectați de fenomenul excluziunii sociale. Scopul proiectului a urmărit trezirea conștiinței comunității locale cu privire la rolul decisiv al educației prin școală, în eradicarea sărăciei. Tocmai de aceea, motto-ul activităților desfășurate a fost ,,Fii școlar, nu fi hoinar!”, un îndemn adresat celor care pun preț prea ușor pe ,,școala vieții”, în detrimentul parcursului școlar. Practic, toate activitățile gândite de voluntari, pentru grupul țintă și organizate alături de parteneri (Biblioteca Tinerilor Argeșeni, din cadrul Bibliotecii Județene ,,Dinicu Golescu”, Centrul Județean pentru Conservarea și Promovarea Culturii Tradiționale Argeș, Școala Populară de Arte și Meserii, Salvați copiii- Filiala Argeș, Centrul de Tip Familial, Găvana, Centrul ,,Creștem Împreună”) au vizat crearea unei imagini noi, reale și atractive a școlii. Proiectul a cuprins două module: proiectul propriu-zis (derulat în perioada mai-octombrie 2015, incluzând și efectul produs de implementarea acestuia în comunitatea locală <http://liceulastraeuroscola.blogspot.ro/> sau <https://www.facebook.com/AstraEuroscola/posts/1674330529445636>) și un afiș creativ prin care l-am promovat.

Ziua de vineri, 5 februarie 2016 a devenit pentru liceenii noștri un vis împlinit. Responsabilitatea pe care am conștientizat-o a venit din faptul că echipa ASTRA EUROSCOLA a reprezentat la Evenimentul Euroscola, de la Strasbourg, nu un liceu, nu atât ,,Orașul lalelelor”, cât ROMÂNIA, țara lui Brâncuși, a lui Enescu, a Nadiei. Eevii au fost greu de ignorant, datorită frumuseții și eleganței ținutelor cu specific românesc, datorită iilor-comorile din lada de zestre a neamului românesc-, iar discursul celor doi purtători de cuvânt a subliniat că noi, românii suntem înainte de toate DEMNI!

În sala plenară, reprezentanții Comisiei Parlamentare au prezentat Parlamentul European, structura și atribuțiile instituției; a urmat o sesiune de întrebări, în timpul căreia tinerii europeni au avut posibilitatea să ceară lămuriri legate de politica UE. Comisiile de lucru ale elevilor invitați să simuleze o zi ca parlamenteri, prin propuneri legislative, dezbateri, vot etc. au reunit 477 de liceeni din țările membre UE, care, pentru a avea ocazia să-și exprime părerea au format grupuri de câte 12 persoane, au formulat rezoluții și au discutat în plen (*Cum să promovăm dezvoltarea durabilă?,Putem limita drepturile omului dacă securitatea este în pericol?,Ce fel de viitor ați dori pentru Europa?, Locurile de muncă pentru tineri, o provocare la nivel european?, Rolul Europei în contextual migraţiiloe și al integrării, Politici europene în vederea dezvoltării*). Competiția Eurogame a adus pentru România rezultate frumoase: locul I, pentru echipa formată din prof. Ana DEMETER (România), Angel Franco CIURANA (Spania) și alți doi profesori din Malta și Cipru, dar și locurile II și IV pentru elevii CIOBANU Cristian și ILIE Alina. Activitatea a presupus formarea unor grupuri multilingvistice, a câte 4 membri care să socializeze și să răspundă corect la întrebări de cultură generală, formulate în cele 24 de limbi oficiale ale Uniunii Europene.

De departe, cel mai frumos capitol al experienței noastre l-a reprezentat călătoria prin Europa, pe traseul BUDAPESTA, PRAGA, NURNBERG, STRASBOURG, MILANO, VERONA, PADOVA, VENEȚIA, POSTOJNA, BUDAPESTA, această excursie primind o subvenție din partea Parlamentului European de la Strasbourg de 10477 de EURO.

**PER ASPERA AD ASTRA!**